Twee lank tronk toe vir verkragtingArgieffoto. Twee mans is tot lewenslange tronkstraf gevonnis vir die verkragting van ŉ 43-jarige vrou in KwaZulu-Natal. Die voorval het in 2015 in Mtunzini naby Richardsbaai plaasgevind. Siyabonga Makhathini (19) en Mzwakhe Luthuli (36) het die vrou met ŉ mes gedreig voor hulle haar verkrag het. Die twee mans het die vrou se slaapkamer binnegegaan, haar wakkergemaak en gevra om haar dogter te sien. Sy het hulle ingelig haar dogter is nie beskikbaar nie. “Hulle het haar beledig, uit die kamer gedwing en toe om die beurt verkrag terwyl hulle haar met die mes gedreig het,” het die polisie in ŉ verklaring gesê.